איל פכט

איל פכט (נולד ב-1978) הוא קצין צה"ל בדרגת תת-אלוף המכהן כראש מרכז דדו לחשיבה צבאית בינתחומית.

ביוגרפיה
נולד בישראל והתגייס לצה"ל בשנת 1996 למסלול העתודה האקדמית. לאחר השלמת לימודיו באוניברסיטת תל אביב שובץ פכט בחיל האוויר. פכט שירת בתפקידי קצונה ופיקוד במערך הטכנולוגי ובמטה חיל האוויר, במפא״ת, באגף התכנון ובאגף המבצעים. בשנים 2015–2018 שימש כראש ענף חקר ביצועים בחיל האוויר ובשנים 2018–2022 עמד בראש המרכז לניתוח מערכות באגף לתכנון ולבניין כוח רב זרועי. בפברואר 2023 נכנס לתפקידו כמפקד מרכז דדו לחשיבה צבאית בינתחומית באגף המבצעים.

פכט הוא בוגר בהצטיינות של תואר ראשון ותואר שני בהנדסת תעשייה מאוניברסיטת תל אביב, תואר ראשון במשפטים מהקריה האקדמית אונו ותואר שני במשפט ציבורי ובינלאומי מאוניברסיטת תל אביב ואוניברסיטת נורת'ווסטרן. בעל תואר שלישי מאוניברסיטת תל אביב בתחום אסטרטגיה וכלכלת ביטחון.

קישורים חיצוניים
 מאמרים פרי עטו
 עודד בסיוק, איל פכט, הדס מינקה-ברנד, חיים יונה, אביעד גואטה, מעצבים עשור - מתכננים תר"ש - מה נשתנה ב'תנופה'?, בין הקטבים, גיליון 28–30, אוקטובר 2020.
 Eyal Pecht &Asher Tishler, The value of military intelligence, Defence and Peace Economics Vol. 26, August 2015.

חיילי חיל האוויר הישראלי
תתי-אלופים בצה"ל
מפקדי מרכז דדו לחשיבה צבאית בינתחומית
בוגרי הקריה האקדמית אונו: משפטים
בעלי תואר דוקטור מאוניברסיטת תל אביב
ישראלים שנולדו ב-1978

הערות שוליים